Comença la campanya per a crear l’equip femení del Burjassot CF
2025-07-24

El Burjassot CF ha anunciat que comença els preparatius per a gestar el que serà el seu primer equip de futbol femení. Així, a partir del 30 de novembre, el club burjasoter insta a totes les xiquetes de 6 a 14 anys amb ganes de jugar al futbol en un equip a passar-se pel club i a començar a jugar per a provar i veure sí que és l’esport que els apassiona i opten per continuar jugant i aprenent fins a arribar a vestir la samarreta gualdivioleta.

El Burjassot CF ha fixat, a partir del 30 de novembre, la franja horària dels dimarts i els dijous, de 17:30h a 18:45h, perquè les xiquetes vagen a jugar al Camp de Futbol de les Sitges per a provar, sense compromís, si volen seguir avant i arribar a formar part del futur femení del Burjassot CF. S’informa també des del club que tot aqueix mes de prova, el de desembre, serà gratuït.

Les persones que desitgen obtindre més informació poden telefonar al 605954750 o contactar amb el club, a través de les seues xarxes socials.